Rossiyalik kosmonavt Sahroyi Kabir “ko‘zi”ni suratga oldi (foto)

Sahroyi Kabir cho‘lining g‘arbiy-markaziy qismida Rishat deb nomlangan o‘ziga xos geologik tuzilma mavjud bo‘lib, u inson ko‘zini yodga soladi, deb yozadi Hi-Tech.Mail.ru.

Bu diametri 50 kilometr bo‘lgan tekis tubga ega katta chuqur bo‘lib, uning naqadar katta ekanligi samodan aniq ko‘rinadi.
Rossiyalik kosmonavt Oleg Kononenko xalqaro kosmik stansiyadan turib Sahroyi Kabirning “ko‘zi”ni odatiy fotoapparatda suratga oldi.  Yerdan turib ham shunday suratni olsa bo‘ladi, biroq buning uchun fotoapparatga obyektni maksimal yaqinlashtirish imkonini beruvchi maxsus qurilmalar kerak bo‘ladi.